**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4 ครั้งที่ 3 / 2566**

**วันที่ 15 สิงหาคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | แพงพรม | ส.อบต.หนองหลวง หมู่ที่ 20 | *ทัศวรรณ์* | *แพงพรม* |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* สมาชิกสภาฯ ลาประชุม - ท่าน
* คณะผู้บริหาร 4 ท่าน
* เจ้าหน้าที่ 5 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* สวัสดีทุกๆท่าน การประชุมในวันนี้ เป็นการประชุมสมัยสามัญ สมัยที่ 4 ครั้งที่ 3/2566 ซึ่งเป็นการพิจารณาร่างข้อบัญญัติงบประมาณรายจ่ายประจำปี 2567 วาระที่ 2 แปรญัตติ
* สมาชิกสภาคงมาครบทุกท่าน ครบองค์ประชุม ก็ขอขอบคุณทุกท่านที่ให้ความสำคัญ คงมีท่านเดียวที่แต่งกายไม่เหมือนคนอื่น ตามระเบียบท่านต้องชี้แจงต่อที่ประชุมให้ทราบ เชิญครับ

**นายเคน วรรณพราหมณ์ ส.อบต.หนองหลวง หมู่ที่ 10**

* เนื่องจากเสื้อตัวที่ทุกท่านใส่นั้น กระผมหาไม่เจอ น่าจะหาย จึงได้หยิบเอาเสื้อภรรยามาใส่แทนซึ่งสีใกล้เคียงกัน ขอให้ทุกท่านอนุโลมด้วย

**นายวีระ เพียรไทยสงค์ ประธานสภา อบต.หนองหลวง**

* ทุกท่านเห็นสมควรว่าอย่างไร
* สมาชิกสภาฯทุกท่าน เห็นสมอนุโลมให้ 1 ครั้ง
* เชิญคณะบริหารแจ้งต่อที่ประชุมทราบ เชิญครับ

**นางสมัย ชนาราษฎร์ นายก อบต.หนองหลวง**

* ขอบคุณสมาชิกสภาฯทุกท่านที่รวมพลังกันร่วมกิจกรรมวันแม่แห่งชาติ วันเฉลิมพระชนมพรรษาพระบาทสมเด็จพระนางเจ้าสิริกิตติ์พระบรมราชินีนาถชนนีพันปีหลวง เห็นภาพแล้วภาคภูมิใจที่ทุกท่านแสดงออกถึงความจงรักภักดีต่อพระมหากษัตริย์
* การประชุมร่างข้อบัญญัติงบประมาณรายจ่ายประจำปี 2567 ซึ่งได้ประชุมครั้งล่าสุดเมื่อวันที่ 11 สิงหาคม 2566 เป็นการรับหลักการ ร่างข้อบัญญัติฯ และได้แต่งตั้งคณะกรรมการแปรญัตติ 3 คนไม่เกิน 7 คน ดำเนินการเรียบร้อยแล้ว
* ซึ่งการเสนอแปรญัตติในวันนั้น มีหลายท่านได้อภิปราย การเปลี่ยนแปลงคำชี้แจง เพิ่มโครงการ ปรับเปลี่ยนโครงการ ดังนั้น อำนาจหน้าที่ของผู้บริหารองค์กรปกครองส่วนท้องถิ่น ซึ่งนายกจะได้นำเสนอเป็นลำดับต่อไป
* ก็ต้องขอบคุณคณะกรรมการ ทั้ง 7 ท่าน ตลอดจนเลขานุการสภา เลขานุการนายก นักวิเคราะห์นโยบายและแผน เจ้าหน้าที่กิจการงานสภา ที่ช่วยกันตรวจสอบขัดเกลา เนื้อหาในการประชุมว่าด้วยการรับร่างข้อบัญญัติงบประมาณรายจ่ายประจำปี 2567 จึงแจ้งให้ทุกท่านได้รับทราบ
* ที่ผ่านมา มีคนป่วยและเสียชีวิตเป็นจำนวนมาก เพราะฉะนั้นต้องรักษาสุขภาพกันด้วย
* ล่าสุดพึ่งได้รับทราบจากนักวิชาการสาธารณสุข แจ้งว่ามีนักเรียนโรงเรียนบ้านแบง หมู่ที่ 10 เป็นไข้เลือดออก ซึ่งเป็นเคสที่ 4 ในตำบลของเราซึ่งต้องร่วมด้วยช่วยกันทุกฝ่าย เพื่อป้องกันไม่ให้เกิดขึ้นในพื้นที่ของเราอีก ตอนนี้เราได้ดำเนินการสั่งซื้อครีมทาป้องกันยุงกับคุณหมอโฉมหญิงอยู่ แต่ยังไม่ได้เนื่องจากมันขาดตลาด คนต้องการเยอะ เพื่อแจกจ่ายให้พี่น้องประชาชนได้ใช้
* สำหรับป้ายประชาสัมพันธ์ที่เราร่วมกันถ่ายในวันแม่แห่งชาติ ยังตกแต่งไม่แล้วเสร็จ หากเสร็จแล้วเราจะนำไปติดตั้งทางเข้าตำบลหนองหลวงของเราทั้ง 2 ทาง
* ภาพถ่ายกิจกรรมงดเหล้าเข้าพรรษา หมู่บ้านใดที่ยังไม่ได้ส่งภาพรายงานให้รีบจัดการด้วย เนื่องจากเจ้าหน้าที่จะได้จัดการเสนอเอกสารประกอบการเบิกจ่ายให้แล้วเสร็จและถูกต้องตามระเบียบต่อไป
* สำหรับกรณีผู้ป่วยติดเตียง เราจะไม่รับเป็นสมาชิกกองทุนออมวันละบาท ซึ่งเราจะได้ปรับเปลี่ยนแก้ไขระเบียบในจุดนี้ต่อไป
* กรณีประชาชน หมู่ที่ 13 ยื่นร้องขอขยายเขตไฟฟ้าสู่พื้นที่การเกษตร แต่ยังไม่ถึงบ้านยังขาดอยู่ประมาณ 3-4 เสาไฟฟ้า ให้สมาชิกสภาไปประสานรายละเอียดมา
* แจ้งหัวหน้าสำนักปลัดขอรายละเอียดคนป่วยที่ไปฟอกไต ของหมู่ที่ 10 ให้ด้วยว่าไปฟอกสัปดาห์ละกี่วัน วันไหนบ้าง เวลาใดบ้าง เพื่อที่จะได้ช่วยเหลือพร้อมกับประชาชน หมู่ที่ 6

**นายวิสิทธิ์ จันทวดี หัวหน้าสำนักปลัด**

* ขอแจ้งหมู่บ้านที่ส่งเอกสารขอรับการสนับสนุนกองทุนขยะ หมู่บ้านละ 30,000 บาท มาแล้ว 12 หมู่บ้าน คือ หมู่ที่ 1,2,3,5,6,7,8,9,12,15,17 และ 20

**นางสมัย ชนาราษฎร์ นายก อบต.หนองหลวง**

* สำหรับหมู่บ้านใดที่มีความประสงค์จะขอรับการสนับสนุน แต่ยังไม่ทำเรื่องส่ง ขอแจ้งทราบว่า หมดเขตวันที่ 17 สิงหาคม 2566 ไม่เกินเวลา 12.00 น.
* ส่งเรื่องการส่งเงินกองทุนขยะ หมู่ที่ 7 ส่งเงินเข้ามาแล้วให้ท่านรองนายกฯ ประสานญาติผู้เสียชีวิตเข้ามารับเงินได้เลย
* วันที่ 17-18-19 สิงหาคมนี้ นายกจะไปอบรมที่สถาบันพระปกเกล้าฯ ก็ฝากทุกท่านช่วยเหลือดูแลทุกข์สุขของพี่น้องประชาชนด้วยโดยเฉพาะเรื่องไข้เลือดออก เรื่องไหนเร่งด่วน โทรแจ้งได้ทันที
* ขอแจ้งเพื่อทราบเพียงเท่านี้

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* 2.1 สมัยสามัญ สมัยที่ 4 ครั้งที่ 1/2566 ลงวันที่ 3 สิงหาคม 2566

**นายวีระ เพียรไทยสงค์ ประธานสภา อบต.หนองหลวง**

* สำหรับการประชุมสภาฯ ครั้งที่ผ่านมาเป็นสมัยสามัญ สมัยที่ 4 ครั้งที่1/2566 เมื่อวันที่ 3 สิงหาคม 2566
* เชิญท่านเลขานุการสภาฯ รายงานชี้แจงครับ

**นายประยูร พลทอง เลขานุการสภา อบต.หนองหลวง**

* สำหรับหารรายงานการประชุมที่สภาฯ สมัยสามัญ สมัยที่ 4 ครั้งที่1/2566 เมื่อวันที่ 3 สิงหาคม 2566 พึ่งเสร็จสมบูรณ์ จึงขอนำเข้าสู่การรับรองรายงานการประชุมครั้งที่ผ่านมา รายละเอียดตามที่ได้แจกให้ทุกท่าน
* เชิญคณะกรรมการตรวจรายงานการประชุม เชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* การประชุมสภา สมัยที่ 4 ครั้งที่1/2566 เมื่อวันที่ 3 สิงหาคม 2566 เวลา 09.00 น. ระเบียบวาระที่ 3 เรื่องพิจารณา
* 3.1 พิจารณาให้ความเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 2) พ.ศ.2566 มติที่ประชุม เห็นชอบ 18 เสียง ลา 2 ท่าน คือ นายชญช์ อินทะมาตร์ และนายคงเดช วิชาชัย ถูกต้องครับ

**นายประยูร พลทอง เลขานุการสภา อบต.หนองหลวง**

* มีท่านใดเพิ่มเติมอีก เชิญครับ
* หากไม่มี ก็จะให้ท่านประธานสภาฯ หามติรับรองรายงานการประชุม

**นายวีระ เพียรไทยสงค์ ประธานสภา อบต.หนองหลวง**

* มีท่านใดรับรองรายงานการประชุมครั้งที่ผ่านมา ยกมือพ้นศีรษะ

**มติในที่ประชุม รับรองรายงานการประชุมฯ 20 เสียง**

**ไม่รับรองรายงานการประชุมฯ - เสียง**

**งดออกเสียง - เสียง**

**ลา - เสียง**

**ขาด - เสียง**

**ระเบียบวาระที่ 3 เรื่องเสนอเพื่อพิจารณา**

* **3.1** **พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567 (วาระที่ 2 แปรญัตติ)**

**นายวีระ เพียรไทยสงค์ ประธานสภา อบต.หนองหลวง**

* พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ 2567 (วาระที่ 2 แปรญัตติ)
* เชิญคณะกรรมการแปรญัตติเป็นผู้ชี้แจง เชิญครับ

**นายชญช์ อินทะมาตร์ ส.อบต.หนองหลวง หมู่ที่ 9**

* ตามมติคณะกรรมการที่ได้ประชมกัน เมื่อวันที่ 11 สิงหาคม 2566 เวลา 13.30 น. และได้ส่งให้สมาชิกสภา เสนอแปรญัตติภายใน วันที่ 12-13-14 สิงหาคม 2566 เวลา 08.00-16.30 น. ณ ห้องประชุมสภาองค์การบริหารส่วนตำบลหนองหลวง โดยได้แต่งตั้งคณะกรรมการแปรญัตติ 7 คน ดังนี้
* 1. นายชญช์ อินทะมาตร์ ประธานกรรมการ
* 2. นายปณชัย คล้อยคำ กรรมการ
* 3. นายจันทร์หอม แสงโทโพธิ์ กรรมการ
* 4. นางสาวทัศวรรณ์ แพงพรม กรรมการ
* 5. นางพรทิพย์ คำสุข กรรมการ
* 6. นายเรียน ทระทึก กรรมการ
* 7. นายอดุลย์ ปาละสาร เลขานุการฯ
* ขอรายงานการประชุมแปรญัตติร่างข้อบัญญัติงบประมาณรายจ่ายประจำปีงบประมาณ 2567 ดังนี้
* แผนงานบริหารทั่วไป (ไม่มี)
* แผนงานบริหารงานคลัง (ไม่มี)
* แผนงานรักษาความสงบภายใน (ไม่มี)
* แผนงานการศึกษา (ไม่มี)
* แผนงานสาธารณสุข (ไม่มี)
* แผนงานสังคมสงเคราะห์ (ไม่มี)
* แผนงานสร้างความเข้มแข็งชุมชน (ไม่มี)
* แผนงานศาสนา วัฒนธรรมและนันทนาการ (ไม่มี)
* งบกลาง (ไม่มี)
* แผนงานการเกษตร (ไม่มี)
* แผนงานพาณิชย์ (ไม่มี)
* แผนงานอุตสาหกรรมและการโยธา มีผู้ยื่นแปรญัตติ จำนวน 1 ท่าน คือ
1. นางสมัย ชนาราษฎร์ นายก อบต.หนองหลวง ขอสงวนคำแปรญัตติ
* แผนงานเคหะและชุมชน มีผู้ยื่นแปรญัตติ จำนวน 2 ท่าน คือ

1. นางสมัย ชนาราษฎร์ นายก อบต.หนองหลวง ขอสงวนคำแปรญัตติ

2. นายเรียน ทระทึก ส.อบต. หมู่ที่ 19 ขอสงวนคำแปรญัตติ

* คณะกรรมการมีมติเป็นเอกฉันท์ ในเสนอต่อสภาฯ เป็นผู้พิจารณาชี้ขาดตามเอกสารที่รายงานต่อสภาฯแล้ว และรายงานเพื่อสภาดำเนินการต่อไป

**นายวีระ เพียรไทยสงค์ ประธานสภา อบต.หนองหลวง**

* เชิญนายเรียน ทระทึก ส.อบต. หมู่ที่ 19 การเสนอขอเสนอแปรญัตติ เปลี่ยนแปลงคำชี้แจง ของหมู่ที่ 19 โครงการขยายไฟฟ้าส่องสว่างภายในหมู่บ้าน หมู่ที่ 19 งบประมาณ 100,000 บาท หน้า 92/118
* ปรับเปลี่ยนเป็นขยายเขตไฟฟ้าสู่พื้นที่การเกษตร งบประมาณ 100,000 บาท
* เชิญเสนอต่อสภาฯครับ

**นายเรียน ทระทึก ส.อบต.หนองหลวง หมู่ที่ 19**

* กระผมขอเสนอแปรญัตติในโครงการไฟฟ้าส่องสว่างภายในหมู่บ้าน หมู่ที่ 19 งบประมาณ 100,000 บาท หน้า 92/118
* ขอเปลี่ยนแปลงคำชี้แจงเป็นโครงการขยายเขตไฟฟ้าสู่พื้นที่การเกษตร งบประมาณ 100,000 บาท
* ขอให้สภาพิจารณาให้กระผมด้วย และในโอกาสนี้ก็ขอบคุณสมาชิกสภา หมู่ที่ 1 และหมู่ที่ 20 ที่รับรองให้กระผมครับ

**นายวีระ เพียรไทยสงค์ ประธานสภา อบต.หนองหลวง**

* เชิญนางสมัย ชนาราษฎร์ นายกองค์การบริหารส่วนตำบลหนองหลวง ตามคำขอเสนอแปรญัตติ แปรปรับเพิ่มโครงการของหมู่ที่ 14 คือ
* ปรับโครงการติดตั้งไฟฟ้าส่องสว่างภายในหมูบ้าน บ้านหนองสวรรค์ หมู่ที่ 14 งบประมาณ 50,000 บาท หน้า 91/118
* แปรเพิ่มโครงการขยายเขตจราจรคอนกรีตเสริมเหล็ก บ้านหนองสวรรค์ หมู่ที่ 14 จากเดิม 250,000 บาท เพิ่มอีก 50,000 บาท รวมเป็นงบประมาณ 300,000 บาท หน้า 113/118
* แปรเพิ่มโครงการเพื่อตั้งเป็นรายการใหม่ จำนวน 3 โครงการ ดังนี้
* 1. โครงการติดตั้งไฟฟ้าส่องสว่างภายในหมู่บ้าน บ้านโนนห้วยทราย หมู่ที่ 8 งบประมาณ 50,000 บาท
* 2. โครงการซ่อมแซมถนนลูกรังสู่พื้นที่การเกษตร บ้านโนนสมบูรณ์ หมู่ที่ 4 งบประมาณ 100,000 บาท
* เสนอญัตติ เพิ่มโครงการ หมู่ที่ 17 จำนวน 1 โครงการ คือ
* 1. โครงการก่อสร้างถนนคอนกรีตเสริมเหล็ก บ้านหนองหลวงใหม่ หมู่ที่ 17 จากเดิม 100,000 บาท แปรเพิ่มอีก 70,000 บาท รวมงบประมาณ 170,000 บาท หน้า 106/118
* 2. โครงการก่อสร้างรางระบายน้ำรูปตัวยูแบบมีฝาปิด บ้านหนองจอก หมู่ที่ 5 จำนวน 200,000 บาท ขออนุญาตแปรเพิ่ม 80,000 บาท รวมเป็นเงิน 280,000 บาท
* เสนอแปรญัตติโครงการก่อสร้างรางระบายน้ำรูปตัวยูแบบมีฝาปิด บ้านหนองหลวง หมู่ที่ 1 จำนวน 2 โครงการ ดังนี้
* 1. ตัดโครงการก่อสร้างรางระบายน้ำรูปตัวยูแบบมีฝาปิด บ้านหนองหลวง หมู่ที่ 1 งบประมาณ 200,000 บาท หน้า 112/118
* 2. ปรับลด โครงการก่อสร้างรางระบายน้ำรูปตัวยูแบบมีฝาปิด บ้านหนองหลวง หมู่ที่ 1 จำนวน 500,000 บาท ลดลง 100,000 บาท คงเหลือ 400,000 บาท หน้า 113/118
* เรียนเชิญท่านนายก ชี้แจง

**นางสมัย ชนาราษฎร์ นายก อบต.หนองหลวง**

* นำเรียนเกี่ยวกับวาระ แปรญัตติ เพราะเราจะมีการแปรลด แปรเพิ่ม งบประมาณทั้งหมดของร่างข้อบัญญัติงบประมาณรายจ่ายประจำปี 2567
* ซึ่งข้อบัญญัติงบประมาณรายจ่ายประจำปีทั้งหมดของปี 2567 นี้ เราตั้งไว้ที่ 92 ล้านบาทที่ผ่านมาเราก็ได้รับความเห็นชอบจากสภาเรียบร้อยแล้ว ก็ขอขอบคุณคณะกรรมการทั้ง 7 ท่านที่สงวนคำแปรญัตติมาที่สภา
* ขอเสนอแปรญัตติโครงการก่อสร้างรางระบายน้ำรูปตัวยูแบบมีฝาปิด ของบ้านหนองหลวง หมู่ที่ 1 จำนวน 2 โครงการ
* 1. ตัดโครงการก่อสร้างรางระบายน้ำรูปตัวยูแบบมีฝาปิด บ้านหนองหลวง หมู่ที่ 1 งบประมาณ 200,000 บาท หน้าที่ 112/118 ขออนุญาตตัดงบประมาณออกหมดเลย
* 2. ตัดโครงการก่อสร้างรางระบายน้ำรูปตัวยูแบบมีฝาปิด บ้านหนองหลวง หมู่ที่ 1 ตั้งไว้ในร่างข้อบัญญัติฯ 500,000 บาท ขออนุญาตตัดออก 100,000 บาท คงเหลือ 400,000 บาท อยู่ในข้อบัญญัติปี 2567 แล้วนำเงินจำนวนทั้งหมด 300,000 บาท มาเพิ่มโครงการดังต่อไปนี้
* โครงการที่ 1 แปรเพิ่มตั้งเป็นรายการใหม่จำนวน 2 โครงการ คือ
* 1. โครงการติดตั้งไฟฟ้าส่องสว่างภายในหมู่บ้าน บ้านโนนห้วยทราย หมู่ที่ 8 งบประมาณ 50,000 บาท
* 2. โครงการซ่อมแซมถนนลูกรังสู่พื้นที่การเกษตร บ้านโนนสมบูรณ์ หมู่ที่ 4 งบประมาณ 100,000 บาท
* 3. โครงการก่อสร้างถนนคอนกรีตเสริมเหล็ก บ้านหนองหลวงใหม่ หมู่ที่ 17 จากเดิม 100,000 บาท แปรเพิ่ม 70,000 บาท รวมเป็นเงิน 170,000 บาท
* 4. โครงการก่อสร้างรางระบายน้ำรูปตัวยูแบบมีฝาปิด บ้านหนองจอก หมู่ที่ 5 จำนวน 200,000 บาท ขออนุญาตแปรเพิ่ม 80,000 บาท รวมเป็นเงิน 280,000 บาท ตัวเลขผิดไป ปริมาณงานเท่าเดิม
* ตัดโครงการไฟฟ้าส่องสว่างภายในหมู่บ้าน บ้านหนองสวรรค์ หมู่ที่ 14 จำนวน 50,000 บาท หน้า 90/118 แปรเพิ่ม โครงการขยายผิวจราจรคอนกรีตเสริมเหล็ก บ้านหนองสวรรค์ หมู่ที่ 14 จำนวน 300,000 บาท ตามข้อบัญญัติ หน้า 113/118
* ทั้งหมด 6 รายการ ในนามผู้บริหารองค์กรปกครองส่วนท้องถิ่น ขออนุญาตเสนอแปรญัตติ ตัด 2 โครงการ และเพิ่ม 6 โครงการ ตามที่ได้เสนอแปรญัตติในสภา ในวงเงิน 300,000 บาท ขอชี้แจงให้สภาได้รับทราบ ขบคุณค่ะ

**นายวีระ เพียรไทยสงค์ ประธานสภา อบต.หนองหลวง**

* ต่อไปก็จะเป็นการหามติ เราจะหามติกันแบบไหน แบบเปิดเผยหรือแบบลับ ขอหารือสมาชิกทุกท่านด้วย

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* ขอเสนอให้หามติแบบเปิดเผย โดยการยกมือพ้นศีรษะ

**นายวีระ เพียรไทยสงค์ ประธานสภา อบต.หนองหลวง**

* ท่านใดมีความเห็นเป็นอย่างอื่นหรือไม่ เชิญครับ
* หากไม่มี กระผมขอหามติในการแปรญัตติ โครงการทั้ง 6 โครงการ
* ท่านเห็นชอบในการแปรญัตติ กรุณายกมือพ้นศีรษะครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

 **วาระที่ 3 เห็นชอบ**

**นางสมัย ชนาราษฎร์ นายก อบต.หนองหลวง**

* ในวาระที่ 2 ที่ดิฉันไดนำเรียนและแปรญัตติไปแล้วนั้น ก็ขอขอบคุณสมาชิกสภาฯทุกท่านที่เล็งเห็นความสำคัญของร่างข้อบัญญัติงบประมาณรายจ่ายประจำปี 2567 ที่สมบูรณ์
* เข้าสู่วาระที่ 3 ก็ฝากสมาชิกสภาทุกท่านว่าสิ่งที่เราได้ร่างข้อบัญญัติร่วมกันมา ตั้งแต่วาระแรก วาระ 2 ในวาระที่ 3 หากท่านไม่เห็นชอบในข้อบัญญัติ เราก็ไม่สามารถดำเนินการได้ ดังนั้นแล้ว ข้อบัญญัติจะสมบูรณ์แบบได้ สภาแห่งนี้ต้องให้ความเห็นชอบในการตราข้อบัญญัติงบประมาณรายจ่ายประจำปี ซึ่งประมาณการไว้ที่ 92 ล้านบาท
* ก็เป็นหน้าที่ของสภาฯในการพิจารณา

**นายวีระ เพียรไทยสงค์ ประธานสภา อบต.หนองหลวง**

* ตามที่ทางท่านนายกได้ชี้แจงให้ทราบแล้วนั้น ก็เป็นหน้าที่ของเราที่ต้องช่วยกันพิจารณาในนามของสภา
* มีท่านใดสงสัย อยากสอบถามหรือเสนอเพิ่มเติม เชิญครับ
* ไม่มีท่านใดเสนอ กระผมขอหามติวาระ 3 ตราข้อบัญญัติงบประมาณรายจ่ายประจำปี 2567 ท่านใดเห็นสมควรให้ตราข้อบัญญัติงบประมาณรายจ่ายประจำปี 25667 กรุณายกมือพ้นศีรษะ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภา อบต.หนองหลวง**

* สำหรับวาระที่ 4 เราจะใช้เวลาไม่นานมาก เราจะรับประทานอาหารเที่ยงต่อจากนั้นก็ประชุมภาคบ่ายต่อ ท่านใดมีเรื่องเสนอ เชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* กระผมขอขอบคุณท่านนายกพร้อมคณะผู้บริหาร ที่ดูแลประชาชนหมู่บ้านทุกชุมชนอย่างทั่วถึง ขอบคุณครับ

**นายชญช์ อินทะมาตร์ ส.อบต.หนองหลวง หมู่ที่ 9**

* ขอเรียนถามคณะผู้บริหาร กรณีซ่อมแซมถนนลูกรังสู่พื้นที่การเกษตร งบ 100,000 บาท ของหมู่ที่ 9 ดำเนินการแล้วแต่ยังไม่แล้วเสร็จ เป็นเพราะสาเหตุใดก็สอบถามครับ

**นางสมัย ชนาราษฎร์ นายก อบต.หนองหลวง**

* การดูแลพี่น้องประชาชนเป็นหัวใจหลักของเรา ก็เพราะการร่วมมือของทุกท่าน การดำเนินงานจึงทั่วถึงและทันการ
* การซ่อมแซมถนนลูกรังในช่วงนี้ จะลำบากหน่อยหากลูกรังไม่มี
* โครงการกู้ยืมเงินของเรา ตอนนี้อยู่ในขั้นตอน รอหนังสือ นสร. แผนที่ตั้งและวาระการประชุมของหมู่ที่ 17 เท่านั้น
* มีโครงการป๊อบแท็งค์ น้ำประปาสะอาด หน่วยละ 5 ล้านบาท จำนวน 10 หน่วยให้สมาชิกสภาทุกท่านสำรวจหาสถานที่ลง โดยสถานที่ต้องเป็นที่โฉนด หรือ นส.3 ขนาด 9.00 x 12.00 เมตร ซึ่งผู้ที่อุทิศที่ดินจะได้ใช้น้ำฟรีตลอด ให้ท่านส่งรายชื่อเข้ามาด่วน เพราะจะได้ให้เจ้าหน้าที่ลงดูสถานที่
* ราษฎร หมู่ที่ 3 ประสานขอขยายเขตไฟฟ้าสู่พื้นที่การเกษตร กำชับให้เตรียมเอกสารไว้ให้เรียบร้อย จะได้ประสานการไฟฟ้าต่อไป

**นายวีระ เพียรไทยสงค์ ประธานสภา อบต.หนองหลวง**

* มีสมาชิกสภาท่านใด เสนอเพิ่มเติมหรือไม่ หากไม่มีกระผมขอปิดการประชุม สมัยสามัญ สมัยที่ 4 ครั้งที่ 3/2566
* ขอปิดประชุมครับ

**ปิดการประชุม เวลา 12.00 น.**

ลงชื่อ  ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง

ลงชื่อ  ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ  ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ  ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง